
Referat

privind: avizarea documentației de atribuire a Contractului de delegare a gestiunii activității de colectare și transport a deșeurilor municipale din Zona 2 de colectare a județului Vrancea și aprobarea mandatării cu mandat special a Asociației de Dezvoltare Intercomunitară ,,Vrancea Curată” să exercite, în numele și pe seama
 Unității Administrativ-Teritoriale Județul Vrancea, delegarea gestiunii serviciului privind colectarea deșeurilor municipale și transportul acestora la punctele/stațiile de transfer la nivelul Zonei 2 a județului Vrancea, pentru proiectul ,,Sistem de Management Integrat al Deșeurilor în județul Vrancea”

           Prin Hotărârea AGA ,,Vrancea Curată’’ nr.13/29.04.2025 a fost aprobată comasarea loturilor 1 Adjud, 2 Vidra, 4 Gugești și 5 Haret într-un singur lot aferent Zonei 2 de colectare a județului Vrancea, optând pentru mecanismul de plată prin Tarif.


Ulterior, prin Hotărârea AGA ,,Vrancea Curată’’ nr. 14/17.07.2025 a fost aprobată modificarea Contractului de Asociere al A.D.I. ,,Vrancea Curată’’ în ceea ce privește modalitatea de plată a serviciului în mod corespunzător.
 
Ca urmare a corespondenței ulterioare, purtată cu Ministerul Investițiilor și Proiectelor Eropene cu privire la propunerea de modificare a modalității de plată a serviciului pentru Zona 2, prin adresa nr.137881/26.11.2025, înregistrată la Consiliul Județean Vrancea sub nr. 201/16448/04.12.2025,  autoritatea finanțatoare a transmis acordul său față de propunerea ADI Vrancea Curată privind inițializarea demersurilor de avizare a trecerii de la mecanismul de plată Tarif la mecanismul de plată Taxă pentru Lotul 2.

În acest sens, unitatile administrativ-teritoriale membre ale Asociatiei au aprobat modificarea și completarea Contractului de Asociere - anexă  la hotărârile privind asocierea cu unitățile administrativ-teritoriale din județ în vederea constituirii Asociației de Dezvoltare Intercomunitară „Vrancea Curată”. 

Prin respectivele hotărâri, a fost mandatată cu mandat special Asociația de Dezvoltare Intercomunitară ,,Vrancea Curată” să aprobe modificarea Contractului de Asociere al Asociației de Dezvoltare Intercomunitară  “Vrancea Curată” prin  Actul Adițional nr.3/2026 la Contractul de Asociere, pentru a se reglementa plata serviciului prin mecanismul de plată Taxă în Zona 2 de colectare a județului Vrancea. În acest sens, Consiliul Județean Vrancea a adoptat Hotărârea nr.35/18.03.2026.

În condițiile trecerii de la mecanismul de plată prin Tarif la mecanismul de plata prin Taxă locală, întreaga documentație de atribuire a Contractului de delegare a gestiunii activității de colectare și transport a deșeurilor municipale din Zona 2, aprobată anterior prin hotărâre AGA ,,Vrancea Curată’’, trebuie adaptată în mod corespunzător noului mecanism de plată al serviciului de colectare si transport a deseurilor.
Astfel, în vederea demarării procedurii pentru delegarea gestiunii serviciului de colectare si transport a deșeurilor municipale din Zona 2, este necesară, în prealabil, mandatarea Asociației, prin hotărârea organului deliberativ al fiecarei unitati administrativ – teritoriale membră, în vederea aprobării ulterioare în ședința Adunării Generale a Asociaților, a documentației de atribuire revizuite în conformitate cu noul mecanism de plată a serviciilor, după cum urmează:

· studiul de oportunitate pentru delegarea acelor activități componente ale serviciilor privind colectarea deșeurilor și transportul acestora la punctele/stațiile de  transfer; 
· documentația de atribuire care va include obligatoriu proiectul contractului de delegare a gestiunii ce urmează a fi atribuit şi anexele obligatorii la acestea, respectiv:
· caietul de sarcini privind prestarea serviciului cu anexe;

· regulamentul serviciului

· cerințele şi criteriile de participare şi selecţie a operatorilor la procedurile publice organizate pentru atribuirea contractelor de delegare a gestiunii.
În ceea ce privește aprobarea documentației de atribuire a serviciului în cadrul Adunării Generale a Asociaților, din coroborarea prevederilor art. 5 alin. (2), lit. ,,c’’ si art. 17 alin. (3) cu cele ale art. 22 alin. (1) din Statutul Asociației, rezultă că hotărârile de aprobare nu pot fi votate de reprezentanții asociaților decât în baza unui mandat special, acordat expres, în prealabil, prin hotărâre a autorității deliberative a asociatului al cărei reprezentant este.   

În aceeași ordine de idei, obligativitatea acordării mandatului special    reprezentanților UAT-urilor membre într-o asociație de dezvoltare intercomunitară, în vederea aprobării documentației de delegare a gestiunii serviciului, este prevăzută și de art. 10 alin. (4) si alin. (5), raportat la art. 8 alin. (3) lit. ,,d’’ si ,,d^1’’ din  Legea nr. 51/2006. 

Totodată, potrivit prevederilor art. 22 alin. (4) din Legea nr. 51/2006, în cazul asociațiilor de dezvoltare intercomunitară având ca scop serviciile de utilități publice, documentația de atribuire se elaborează în cadrul asociației, se supune avizării autorităților deliberative ale unităților administrativ-teritoriale membre și se aprobă de adunarea generală a asociației, în calitatea acesteia de organ deliberativ, în baza mandatului primit. 
În vederea desfășurării procedurilor legale pentru atribuirea contractului  de delegare a gestiunii serviciului, în conformitate cu prevederile art. 5 alin. (2) lit.  ,,d’’ din Statut, este necesar ca asociații să mandateze Asociația să numească membrii comisiilor de licitație, organizate în acest scop.
Nu în ultimul rând, dorim să subliniem faptul că, în conformitate cu prevederile art. 29 alin. (7) din Legea nr. 51/2006, contractul de delegare a gestiunii poate fi încheiat de asociația de dezvoltare intercomunitară cu obiect de activitate serviciile de utilități publice în numele și pe seama unităților administrativ-teritoriale membre, care au calitatea de delegatar.
În acest sens, prin  mandatul acordat de consiliile locale/consiliul județean si Adunarea Generala a Asociaților se va împuternici președintele Asociației să semneze contractul/contractele de delegare a gestiunii cu operatorul desemnat câștigător în cadrul procedurii de achiziție publică.
    Mandatul dat Asociației pentru exercitarea atribuțiilor mai sus menționate va specifica expres și împuternicirea președintelui Consiliului Județean Vrancea, ca reprezentant al unității administrativ – teritoriale în Adunarea Generală a Asociației, să voteze în cadrul acesteia hotărârile de aprobare a documentației de atribuire și a contractului/contractelor de delegare a gestiunii serviciului.
   Față de aceste aspecte, propunem inițierea unui proiect de hotărâre privind avizarea documentației de atribuire a Contractului de delegare a gestiunii activității de colectare și transport a deșeurilor municipale din Zona 2 de colecatare a județului Vrancea și aprobarea mandatării cu mandat special a Asociației de Dezvoltare Intercomunitară ,,Vrancea Curată” să exercite, în numele și pe seama
 Unității Administrativ-Teritoriale Judetul Vrancea, delegarea gestiunii serviciului privind colectarea deșeurilor municipale și transportul acestora la punctele/stațiile de transfer la nivelul Zonei 2 de colectare a județului Vrancea, pentru proiectul ,,Sistem de Management Integrat al Deșeurilor în județul Vrancea”.
Șef serviciu,

